**ชั่วโมงศักดิ์สิทธิ์ เดือน สิงหาคม**

***“ พระหฤทัยพระเยซู ผู้สุภาพนอบน้อม ”***

**เพลงเริ่ม** สู่พระทัย 445

1.โอ้ศีลบูชารักษากายใจ ให้ชีวิตใหม่แก่ปวงชาวชน เป็นโอสถรักษาเราทุกคน ชีวิตคริสตชนจึงมีชีวา 2.โอ้อนุสรณ์ศีลแห่งความรัก พวกเราสมัครติดตามพระเยซู เป็นอาหาราจิตใจพวกเรารู้ องค์พระเยซู พลีชีพเพื่อเรา

\*\* พระองค์ประทานอาหารแก่เราพร้อมทั่วทุกคน แต่จะเกิดผลเมื่อเราเตรียมตัวดี ในพระองค์เราได้คืนดี มีศักดิ์ศรีเป็นบุตรพระองค์

3.โอ้ศีลบูชาอาหารแห่งจิต เพิ่มชีวิตชีวาพระหรรษทาน ที่เกิดจากการทรมาน และได้ผ่านความตายกลับเป็นขึ้นมา

**บทนำ** ชั่วโมงศักดิ์สิทธิ์ คือ ช่วงเวลาที่พวกเราทุกคนได้มาอยู่กับพระองค์ ซึ่งเป็นการยืนยันว่าพระองค์เป็นเจ้าชีวิตของเราให้เราได้เข้ามาหาพระองค์ด้วยใจที่สุภาพถ่อมตนและทูลขอจิตใจที่เปี่ยมด้วยความอ่อนโยนต่อพระเจ้าเพื่อเราจะสามารถมีหัวใจที่สุภาพเหมือนดังพระองค์

**เพลง** หทัยพระองค์ สู่พระทัย 277 ( เงี ยบ 5 นาที )

รักและสุภาพ ถ่อมตนด้วยใจภักดี มอบให้เป็นพลีบูชา ด้วยเต็มหทัย แม้จะลำบาก จะรักจนหมดหัวใจ ตามแบบความรัก อันยิ่งใหญ่ของพระหทัยเยซู โปรดทรงดลใจให้ร้อนรน เหมือนเปลวเทียนหลอมละลาย นำความอุ่นใจแก่ผู้คนอันมากมาย ดำเนินชีวิตอย่างมั่นใจในพระหทัยพระเยซูผู้พลีชีวิต เราจะติดตามพระองค์ตลอด

**ผู้นำ** ภาชนะว่างเปล่าเก็บน้ำได้ฉันใดเมื่อเราถ่อมใจลงจะได้รับพระพรแห่งสวรรค์ได้ฉันนั้นเรา ทุกคนอยากเป็นใหญ่ อยากเป็นเจ้านาย อยากให้คนอื่นปรนนิบัติเรา พระเยซูได้ทรงบังเกิดอย่างมีความถ่อมพระทัยดำเนินชีวิตอย่างถ่อมพระทัยและสิ้นพระชนม์อย่างมีความถ่อมพระทัยพระเยซูได้ปรนนิบัติคนมากมายแทนที่จะได้รับการปรนนิบัติจากคนอื่นให้เรามีน้ำใจที่มีในพระเยซูคือความถ่อมพระทัยลงพระเยซูเจ้าทรงเป็นพระเจ้าแต่มิได้ทรงถือว่าการเท่าเทียมกับพระเจ้าถ่อมพระทัยลงรับสภาพทาสทรงถือกำเนิดเป็นมนุษย์และยอมเชื่อฟังจนถึงมรณาเพื่อคนบาปสามารถที่จะคืนดีกับพระเจ้าได้พระเยซูทรงเปิดโอกาสให้มนุษย์กับพระเจ้าเป็นอันหนึ่งอันเดียวกันความถ่อมใจแท้คือความถ่อมใจตามแบบอย่างของพระเยซูเพราะพระองค์ทรงวางแบบอย่างให้เราปฏิบัติตามเมื่อเราถ่อมใจลงตามแบบอย่างของพระเยซูเจ้าแล้วเราจะเป็นอันหนึ่งอันเดียวกันได้ในพระเยซูคริสต์

**พร้อมกัน** ชีวิตของพระเยซูบนโลกนี้เป็นชีวิตที่มอบทุกอย่างไว้กับพระเจ้าพระบิดาพระเยซูมิได้ถือว่าการเท่าเทียมกับพระเจ้าถ่อมพระทัยลงรับสภาพทาสและบังเกิดมาเป็นมนุษย์เพื่อทำให้น้ำพระทัยของพระเจ้าบรรลุผล เพื่อจะทำให้น้ำพระทัยของพระเจ้าสำเร็จ

**เพลง** สู่พระทัย 287 ( เงียบ 5 นาที )

(รับ) โอ้พระองค์พระเยซูพระผู้ละมุนละไม

1. โปรดดลดวงใจให้ลูกสุภาพ รื่นราบดั่งดวงพระทัย (ซ้ำ) 2.โปรดตั้งดวงใจให้ลูกใกล้ชิด สนิทกับดวงพระทัย (ซ้ำ) 3.โปรดเผาดวงใจให้ลูกร้อนแรง ด้วยเพลิงแห่งดวงพระทัย (ซ้ำ) 4.โปรดเผาดวงใจ ให้ลูกร้อนแรง ด้วยเพลิงแห่งดวงพระทัย (ซ้ำ)

**ผู้นำ แม่พระแบบอย่างแห่งความสุภาพถ่อมตน**

ในสายพระเนตรของพระเจ้า แม่พระเป็นสตรีที่มีความอ่อนโยน สุภาพที่สุด เปี่ยมด้วยฤทธิ์กุศลและคุณความดีครบครัน แม่พระวางตนเป็นผู้ต่ำต้อย เป็นสตรีธรรมดา ๆ คนหนึ่ง และเพราะด้วยความสุภาพถ่อมตัว ทำให้แม่พระได้รับเลือกเป็นมารดาของพระเจ้าและมารดาของชาวเรา  
 ในความศักดิ์สิทธิ์ยิ่งของพระแม่นี้เอง   เป็นภาพสะท้อนให้กับเรามนุษย์ทุกคนที่ได้ประสบและได้เรียนรู้จักชีวิตของพระแม่ เรามองเห็นความศักดิ์สิทธิ์จากฤทธิ์กุศลต่าง ๆ ที่แสดงออกในชีวิตของพระแม่ เริ่มตั้งแต่พระแม่ทรงบังเกิด พระแม่มีความรักต่อพระเจ้าอย่างเต็มเปี่ยม และเจริญชีวิตสอดคล้องกับน้ำพระทัยของพระเจ้าอยู่เสมอ  พระแม่ได้แสดงตนอยู่ในการถือศีลพรหมจรรย์ จนกระทั่งทูตสวรรค์ได้มาแจ้งสารแด่พระแม่ และด้วยความสุภาพอย่างสูงสุด พระแม่ได้ยอมสละน้ำใจของตนเอง เพื่อทำตามน้ำพระทัยของพระเจ้า จนสามารถกล่าวตอบทูตสวรรค์ได้ว่า  ***“ข้าพเจ้าคือผู้รับใช้ของพระเจ้า จงเป็นไปแก่ข้าพเจ้าตามวาทะของท่านเถิด”*** (ลก1:38) และตลอดชีวิตของพระนางได้แสดงถึงความศักดิ์สิทธิ์นี้ จวบจนกระทั่งได้สิ้นพระชนม์

**เชิญร่วมใจกันภาวนา**

**ผู้ก่อ** ข้าแต่พระเยซูเจ้าพระองค์ได้เสด็จมาสู่ข้าพเจ้าอย่างอ่อนโยนนิ่มนวล เพื่อให้ข้าพเจ้าได้รัก และ เป็นหนึ่งเดียวกับพระองค์ตลอดไป

**พร้อมกัน** พระองค์ได้เสด็จมาเพื่ออยู่ใกล้ชิด และสนิทสนมกับข้าพเจ้า ความรักอันร้อนรนของพระองค์ซึมซาบเข้าไปในใจข้าพเจ้า เวลานี้พระองค์ทรงอยู่ใกล้ชิดข้าพเจ้า ขอพระองค์ทรงเอาใจใส่ข้าพเจ้าในทุกสิ่ง เป็นความหวังและรูปแบบชีวิตของข้าพเจ้า

**ผู้ก่อ** พระองค์ประทานพระองค์เองและทุกสิ่งทุกอย่างให้แก่ข้าพเจ้า ด้วยพระองค์ทรงเป็นเจ้าของสารพัดสิ่ง พระองค์ประทานทุกสิ่งให้แก่ผู้ที่รักพระองค์ด้วยความไว้วางใจ

พระองค์ทรงแบ่งปันความทุกข์ทรมาน และความยินดีของพระองค์ให้แก่ข้าพเจ้า พระองค์ทรงโปรดให้ข้าพเจ้ามีส่วนร่วมในความหวัง ในโครงการต่างๆ และในชีวิตทั้งหมดของพระองค์เอง

**พร้อมกัน** แม้ข้าพเจ้าต่ำต้อยแต่พระองค์ทรงเมตตาเป็นมิตรสนิทของข้าพเจ้า ด้วยพระเป็นเจ้าทรงเป็นเพื่อนกับสิ่งที่พระองค์ได้ทรงสร้างมา พระผู้ศักดิ์สิทธิ์ทรงเป็นเพื่อนกับคนบาป คนอ่อนแอ พระองค์ทรงเป็นเพื่อนแสนประเสริฐตลอดกาล ความซื่อสัตย์ของพระองค์ไม่มีวันหมดสิ้น ขอพระองค์โปรดช่วยข้าพเจ้าให้มีคุณค่าสมควรกับมิตรภาพอันประเสริฐนี้ และโปรดทำให้ดวงใจของลูกเป็นใจที่สุภาพอ่อนโยนเพื่อไม่ทำให้พระองค์ผิดหวังในตัวข้าพเจ้าด้วยเถิด

อาแมน

**พิธีกร** ให้เราสำรวมจิตใจ ทำใจให้ว่างเปล่าเพื่อรับฟังพระวาจาของพระเจ้า

**เชิญยืนเพื่อรับฟังพระวาจาของพระเจ้า**

**บทอ่านจากพระวรสารนักบุญมัธทิว (มธ.11:** **28 -29)**

|  |  |  |  |
| --- | --- | --- | --- |
| **พระคริสตเจ้าทรงเป็นเจ้านายที่สุภาพอ่อนโยน**  28 'ท่านทั้งหลายที่เหน็ดเหนื่อย และแบกภาระหนัก จงมาพบเราเถิด เราจะให้ท่านได้พักผ่อน  29 จงรับเอาแอกของเราแบกไว้ และมาเป็นศิษย์ของเรา เพราะเรามีใจสุภาพอ่อนโยนและถ่อมตน จิตใจ  ของท่านจะได้รับการพักผ่อน 30เพราะว่าแอกของเราอ่อนนุ่มและภาระที่เราให้ท่านแบกก็เบา' | | |  |
|  |  |  |  |

( คุณพ่อเทศน์หลังอ่านพระวรสาร ) เงียบ รำพึง ไตร่ตรองส่วนตัว

**ขับร้องเพลง** สู่พระทัย 274

1) ด้วยดวงใจแสนงามเลอเลิศสูงส่ง พระผู้ดำรงนิรันดร์มอบพลีชีวี ไถ่ลูกนี้จากความตายพ้นพระพิโรธ พระอาญาโทษทัณฑ์ทุกสิ่งแห่งความชั่วช้า 2) โอ้หทัยแสนงามประเสริฐล้ำค่า แห่งบิดาปรานีหทัยแสนหวาน ช่างน่ารักสุดเปรียบปานหาใดเทียบเท่า เร้าวิญญาณจิตใจซึ้งอยู่ในรักพระองค์ 3) โอ้ดวงฤทัยร้อนรนด้วยไฟรัก ด้วยความภักดีเอื้ออารีต่อปวงประชา เที่ยวตามหาชุมพาที่เดินพลัดพราก จากความตายมุ่งนำสู่สวรรค์นิรันดร์ 4) ลูกบนบานสัญญาว่าจะรักใคร่ มอบดวงใจแด่พระองค์ชั่วชีวิตนี้ ตอบแทนรักแห่งทรงชัยหัวใจยึดมั่น ลูกขอสัญญาศรัทธาแน่วแน่ในพระทรงธรรม

**บทภาวนาเพื่อมวลชน**

**ผู้นำ**  ข้าแต่พระหฤทัยของพระเยซูเจ้า ขอขอบพระคุณพระองค์ที่ทรงรักมนุษยชาติอย่างเหลือล้น ทรงทนทุกข์ และทรงตั้งศีลมหาสนิทไว้ให้ข้าพเจ้ามาเฝ้า และรับพระองค์ไว้ในใจ ดังที่นักบุญมาการิตา มารีอากล่าวว่า “พระองค์ทรงปรารถนาอย่างที่สุดที่จะทำให้มนุษย์รู้จัก รัก และนับถือพระหฤทัย ให้สมกับที่มนุษย์เป็นเหตุให้พระองค์ต้องทนขมขื่น และถูกสบประมาทมากมาย”

**รับ**  **พระเจ้าข้าโปรดให้โปรดให้ดวงใจของลูกมีความสุภาพถ่อมตน**

1) พระอาจารย์เจ้าข้า โปรดสอนให้ข้าพเจ้าได้รักและรับใช้พระองค์ในตัวพี่น้องของข้าพเจ้า ทั้งหลาย และโปรดให้ข้าพเจ้าทั้งหลายได้เอาชนะต่อการเห็นแก่ตัว และขอพระคริสตเจ้าได้ใส่ชีวิตของพระองค์ในตัวข้าพเจ้าเพื่อจะได้เป็นคนใหม่ ( รับ )

2) ข้าแต่พระหฤทัยของพระเยซูเจ้า ขอให้คริสตชนทุกคนได้ทำให้พระอาณาจักรสวรรค์เป็นที่ รู้จักของทุกคน โปรดให้เขาเจริญชีวิตด้วยความเชื่อ ความหวัง ความรัก ได้ยืนยันถึงความประเสริฐนั้น ( รับ )

3) ข้าแต่พระหฤทัยของพระเยซูเจ้าขอให้คริสตชนได้ดำเนินชีวิตตามแบบอย่างของพระองค์ด้วย จิตใจที่กระตือรือร้น (รับ )

4) ข้าแต่พระหฤทัยของพระเยซูเจ้า ขอทรงโปรดอวยพรแก่ครอบครัว ให้สมาชิกทุกคนให้มีจิตใจที่อ่อนโยนเพื่อจะสามารถให้อภัยกันและมีความหนึ่งเดียวกันในการอยู่ร่วมกัน(รับ)

**เชิญภาวนาพร้อมกัน**

ข้าแต่พระหฤทัยของพระเยซูเจ้า ลูกขอขอบพระคุณพระองค์ สำหรับพระพรทุกประการที่ทรงประทานแก่ลูก ลูกขอบพระคุณสำหรับพระหรรษทานทั้งมวล แบบอย่างที่ทรงประทานให้ลูกได้รักและรับใช้พระองค์ ลูกขอขอบคุณพระองค์สำหรับความดีทุกอย่างที่ประทานแก่ลูกเสมอมาในชีวิต ข้าแต่

องค์พระเป็นเจ้า ขอพระองค์ได้อวยพรลูกในการการดำเนินชีวิตเลียนแบบอย่างจากพระองค์และในหนทางของพระองค์ด้วยเทอญ อาแมน

**อวยพรศีลมหาสนิท -** สู่พระทัย 44 1

- ตานตูม

- เพลงสาธุการ

- เพลงสู่พระทัย 364